Schaan, 1. marec 2023

Sporočilo za medije o spletnem seminarju "Morje podatkov v gorskem turizmu - Kako deluje digitalno vodenje obiskovalcev?"

Morje podatkov v gorskem turizmu

**Združitev naravnih bogastev in iskalcev rekreacije na združljiv način: to je bil cilj dvoletnega projekta speciAlps2, ki se je konec februarja 2023 zaključil s spletnim seminarjem "Morje podatkov v gorskem turizmu». S «speciAlps Podcasts» se je že začel razvijati naslednji projekt.**

Kako lahko digitalizacija prispeva k varstvu občutljivih območij v alpskem prostoru? 27. februarja 2023 je približno 250 udeležencev iz vseh alpskih držav na spletu izmenjalo svoje izkušnje. Štirje strokovni prispevki so zagotovili osnovno znanje in gradivo za razpravo. Christophe Martinez je predstavil francosko platformo Outdoorvision. Ta zbira podatke iz aplikacij za preživljanje prostega časa na prostem, da bi na primer izmerila, katere pohodniške poti in kraji so ob katerem času še posebej pogosto obiskani. Kot pojasnjuje Martinez, to lahko pomaga tudi pri postavljanju oznak na določenih krajih, ki na primer opozarjajo na zaščitena območja. Sebastian Sarx je govoril o nemški pobudi "Digitize the Planet”, ki zbira podatke in pravila z zavarovanih območij, da bi jih v skladu z načelom odprte kode naredila javno dostopne. V slovenski dolini Soče Boris Nardin in njegova ekipa iz podjetja Instrumentation Technologies uporabljajo sisteme kamer, ki jih napajajo fotovoltaični paneli. "Z njimi lahko ločimo splave od kajakov in jih preštejemo," pojasnjuje Nardin. Anonimizirani podatki iz kamer lahko pomagajo pri usmerjanju množic na Soči. Lisa Naschert in Marina Bergler sodelujeta v nemškem raziskovalnem projektu AIR in razvijata "priporočilo za trajnostni turizem", ki temelji na umetni inteligenci in uporablja podatke iz šestih pilotnih regij, kot je npr. Allgäu.  
  
Vse predstavitve v obliki PDF in videoposnetkov Youtube v izvirnem jeziku ter pregled sodelujočih pobud so na voljo na spletu: [www.cipra.org/sl/speciAlps2](http://www.cipra.org/sl/speciAlps2)

**Nadaljevalni projekt "speciAlps Podcasts”**  
V letu 2023 bo sledil še en spletni seminar na temo usmerjanja obiskovalcev. Poleg tega bodo pripravljeni štirje večjezični podkasti. Teme bodo (pre)usmerjanje, omejitve obremenitve in njihovo apliciranje, upravljanje parkirišč in umetna inteligenca za vodenje obiskovalcev.   
  
Projekt SpeciAlps2 in nadaljnji projekt "speciAlps Podcasts" financira Zvezno ministrstvo za okolje, varstvo narave, jedrsko varnost in varstvo potrošnikov (BMUV) Nemčija. Projekt vodi CIPRA International v sodelovanju z mrežo občin Povezanost v Alpah.

Fotografije v kakovosti, primerni za tisk, si lahko presnamete z naslednjega naslova: [www.cipra.org/sl/sporocila-za-medije](http://www.cipra.org/sl/sporocila-za-medije).

Za vprašanja vam je na voljo:

Magdalena Holzer, CIPRA International: [magdalena.holzer@cipra.org](mailto:magdalena.holzer@cipra.org)

Michael Gams, CIPRA International: [michael.gams@cipra.org](mailto:michael.gams@cipra.org)

**CIPRA – za kakovostno življenje v Alpah**

Mednarodna komisija za varstvo Alp (CIPRA) je neprofitna in nevladna krovna organizacija s predstavništvi v sedmih alpskih državah in z mrežo več kot sto članskih organizacij. CIPRA deluje na znanstveni podlagi, uporablja raznovrstne komunikacijske načine, si prizadeva za ozaveščanje javnosti o alpski politiki in sodeluje v projektih, katerih namen je udejanjanje trajnostnega razvoja v praksi. Prav tako se zavzema za ohranjanje naravne in kulturne dediščine, za krepitev regionalne pestrosti ter skupno reševanje čezmejnih izzivov na območju alpskega prostora. www.cipra.org